༄༅། །སྐུ་གསུམ་མངོན་གྱུར་མ།
༄༅། །ཧཱུཾ་སྐུ་གསུམ་མངོན་གྱུར་རྡོ་རྗེ་འཆང་དབང་དང༌། །ཀླུ་སྒྲུབ་ཞབས་
དང་མཆོག་སྲིད་མལ་ལོའི་ཞབས། །སློབ་བཤང་བསྟན་པའི་སྲོག་ཤིང་རིམ་
བྱོན་སོགས། །རྩ་བ་བརྒྱུད་པའི་བླ་མ་མཆོག་རྣམས་ཀྱིས། །གསེར་སྐྱེམས་འདི་
བཞེས་བྱིན་རླབས་སྩལ་དུ་གསོལ། །ཧེ་རུ་ཀ་དཔལ་དགྱེས་པ་རྡོ་རྗེ་སོགས།
བགྲང་ཡས་དཀྱིལ་འཁོར་འཁོར་ལོའི་ལྷ་ཡི་ཚོགས། །རབ་འབྱམས་རྒྱུད་སྡེ་
རྣམ་བཞིའི་ཡི་དམ་ལྷ། །རྒྱལ་དང་དེ་སྲས་སློབ་མར་བཅས་རྣམས་ཀྱིས། །
གསེར་སྐྱེམས་འདི་བཞེས་དངོས་གྲུབ་མ་ལུས་སྩོལ། །དྲེགས་པའི་སྡེ་དཔོན་
ཀུན་གྱི་མགོ་བོ་ལ། །བཀའ་ཡི་དབང་བསྒྱུར་རྡོ་རྗེ་ནག་པོ་ཆེ། །ཡབ་ཡུམ་
ལས་མཁན་རུ་འདྲེན་དམག་ཚོགས་དང་། །ལྷ་སྲིན་སྡེ་བརྒྱད་བཅས་པ་ཐམས་
ཅད་ཀྱིས། །གསེར་སྐྱེམས་འདི་བཞེས་ལས་བཞིའི་འཕྲིན་ལས་སྒྲུབས། །
དཔོན་སློབ་སྡེ་དང་བཅས་པ་ཐམས་ཅད་ཀྱི། །འགལ་རྐྱེན་ཀུན་སོལ་མཐུན་
རྐྱེན་མ་ལུས་པ། །དཔལ་ལྡན་མགོན་པོ་ཁྱེད་ལ་གཉེར་གཏད་ན། །མ་གཡེལ་ད་
ལྟ་ཉིད་དུ་བསྒྲུབ་པར་མཛོད། ། ཅེས་པ་འདི་ནི་བྱ་ཁྱུང་ཆོས་སྡེའི་ལས་སྣེ་མོ་རྣམས་ཀྱིས་བསྐུལ་
ངོར། གྱི་ན་བ ༧ འཇིག་མེད་འཕྲིན་ལས་རྒྱ་མཚོས་ཕྲལ་དེར་སྦྱར་བ་དགེ། བཀྲ་ཤིས།
674

གཏོར་འབུལ་དང་འཕྲིན་བཅོལ་སོགས་ཀྱི་སྐོར།